Før indførelsen af molekylære metoder for [[Fylogenetisk systematik|fylogenetisk analyse]] betragtede [[taksonomi]]kere svampe som hørende til planteriget på grund af lighederne i vækst: både svampe og planter er hovedsageligt immobile og ligner hinanden i generel morfologi og voksested. Ligesom planter vokser svampe ofte i jord, og danner for nogle svampes vedkommende kraftige frugtlegemer, der kan ligne visse planter såsom [[mosser]]. I dag anses svampe for at høre til et selvstændigt [[Rige (biologi)|rige]] - adskilt fra både planter og dyr, som de formodes at have udviklet sig fra for en milliard år siden.<ref name=Bruns2006/><ref name="baldauf1" /><ref name="baldauf2" /> Visse [[Morfologi (biologi)|morfologiske]], [[biokemi]]ske og [[Genetik|genetiske]] træk har de til fælles med andre organismer, mens andre er unikke for svampe og dermed adskiller dem klart fra andre riger.
Naturvidenskab